Referat af seniorklubbens generalforsamling onsdag, den 8. dec. 2021

Formanden Frede Nedergaard bød velkommen.

Forslag til dirigent Knud Fredslund (valgt).

Forslag referent Bjarne Petersen (valgt).

Dagsorden:

1. Kort beretning seniorklub/birdieklub.
2. Regnskab seniorklub/birdieklub.
3. Forslag til vedtægter for seniorklubben.
4. Vedtages de nye vedtægter: Fastsættelse af kontingent, matchfee og præmier.
5. Udflugter og matchture.
6. Valg til seniorklub. Peter Wilhardt og Frede Nedergaard. Birdieklub Svend-Erik Brink. Udvalg for udflugter og match ture: Jørgen Ottosen, Jørn Mortensen og Svend-Erik Brink.
7. Eventuelt.

Ad 1. Frede berettede om et år meget påvirket af corona. Der var særlig tak til Hartvig for alt arbejde med pølsekassen. Også tak til Peter for godt samarbejde. Svend-Erik fik også en tak for arbejde med birdieklubben. Sidst en tak til udvalget for udflugter m.v.

Sven-Erik henviste til den udsendte beretning. Der bliver forbedret vilkår for dem der er dygtige til at lave birdies. Fremover kan man hvis man er rigtig dygtig få et overskud på kr. 150,- for året.

Så en stor opfordret til alle om at melde sig ind i birdieklubben.

Ad 2. Seniorklubbens regnskab var udsendt og viste et overskud på kr. 1290,- som overføres til 2022.

Birdieklubbens regnskab var også udsendt og afsluttet 08.12.21. Regnskabet viser at Birdieklubben går ind i 2022 med en kassebeholdning på kr. 3.380,-.

Ad 3. Forslag til nye vedtægter var udsendt og blev gennemgået af Frede. Der var spørgsmål om gæstespillere fortsat kunne deltage og det blev bekræftet at de var velkomne.

Forslag til vedtægter blev godkendt.

Ad 4. Under punkt 4 var der forslag om et fremtidig kontingent på 50,- kr. som skulle indbetales inden sæsonstart i det nye år. Det indbetalte kontingent kan betragtes som en form for depositum da det indsættes på medlemmets egen konto i seniorklubben.

Der var accept og godkendelse af forslaget.

Der var nyt forslag til matchfee og præmiefordeling. (udsendt på forhånd).

Der blev afholdt skriftlig afstemning og der var flertal på mulighed 3 som var: Matchfee kr. 30,- hvoraf kr. 10,- er til egen konto og kr. 20,- til præmiekonto. Der spilles i 3 rækker. Og g ved 30 spillere vil der være kr. 200,- i hver række til fordeling som nr. 1 kr. 85,- nr. 2 kr. 60,- og nr. 3 kr. 55,-

Der anvendes altid den af bestyrelsen udarbejdede fordeling af præmier.

Ad 5 Der havde været begrænset aktivitet på grund af corona.

Ad 6. Genvalg Frede Nedergaard og Peter Wilhardt til seniorklubben, genvalg af Svend-Erik Brink til birdieklubben genvalg af Jørgen Ottosen, Jørn Mortensen og Svend-Erik Brink til udvalget for udflugter og match ture.

Ad 7. Eventuelt. Det blev oplyst at man arbejdede med 2 ture til Stensballegaard og Benniksgaard.

Men nærmere om det senere hvis det bliver aktuelt.

Frede sluttede af med at takke for en god generalforsamling og alle var herefter klar til julefrokosten.

For referatet

Bjarne Petersen